**Pål Rødahl** (født 17. april 1953 på Korsvoll i Oslo) er en norsk fotograf og billedkunstner.

Rødahl har et stort spenn i sitt fotografiske uttrykk; street, portrett, objekter, landskap. Han er en typisk observatør og bildene av både mennesker og objekter blir ofte tatt på intuisjon som snapshots. Han har jobbet med magasiner, bøker, mote og reklame.

Bakgrunn
--------

Interessen for fotografi ble tidlig vekket, blant annet av hans foreldre som begge var journalister. Som 15-åring fikk han sitt første speilreflekskamera. En kjellerdo i barndomshjemmet ble innredet som mørkerom. Etter militærtjeneste i Marinen ble han i 1976 ansatt som fotoassistent i det stockholmbaserte Studio CA. Her jobbet han for noen av Nordens beste reklamefotografer. Etter et par år ble han selv opptatt som fotograf i gruppens osloavdeling. Han startet eget studio i Oslo i 1981 og gjorde raskt karriere innen reklame, mote, portrett og dokumentar.

En ny generasjon fotografer
---------------------------

Pål Rødahl representerte en ny generasjon fotografer som brøt med datidens gjeldende fotostil. Spesielt innen mote markerte han seg blant annet ved at han i stedet for å la modellene posere tradisjonelt og statisk, lot han de heller agere på en mer naturlig måte, i en mer dokumentarisk stil. Han lot seg heller influere av dokumentarfotografer som Robert Frank og Bruce Davidson enn rene motefotografer. Motebladene Tique og Henne knyttet han til seg på en rekke motejobber i inn- og utland. En av de mest kjente jobbene hans er fra en motereportasje i Moskva i Sovjetunionen på slutten av 1980-tallet, hvor bildene er snapshot-aktige med aktive modeller som opptrer sammen med lokale mennesker i gatene.

Han jobbet også mye for det Interview-aktige magasinet Talk og fotograferte der blant annet prisbelønte portretter av Bob Geldof og Leonard Cohen. Han medvirket også for magasinet Natt og Dag i en årrekke med portretter og motebilder.

Pål Rødahl har fotografert en rekke musikkcovere, for bl a Bjørn Eidsvåg, Jon Eberson Group, Arve Tellefsen, Dance With A Stranger, Henning Kvitnes, Lars Lillo-Stenberg.

Han har fotografert bilder til kampanjer for bl a IKEA, SAS, Apple, Storebrand, Aftenposten, Norsk Hydro, Telenor, SAS, Tine, Leca, Helly Hansen, Hurtigruten, Statoil, Statkraft.

Fra 1995 var han representert av fotografagenturet Tinagent, men gikk ut i 2012 for å konsentrere seg mer om kunstfotografi og egne prosjekter.

Pål Rødahl er en av stifterne av Fotogalleriet i Oslo og er medlem av Forbundet Frie Fotografer. 

Rødahl er representert i samlingene til Henie Onstad Kunstsenter og Preus Museum.

Priser
------

* Årets bilde, portrett av Leonard Cohen, Gullblyanten 1990
* Årets Fotograf, Gullblyanten 1992
* Gull Årets vakreste Bøker, Grafill 2011

Utstillinger, kollektive
------------------------

* Kunstnernes Hus, Høstutstillingen, Oslo 1979
* Henie Onstad Kunstcenter, New Pictures from HOK collections, Oslo 1989
* «Arena» Oslo 1996
* «Fashion Fair» Oslo 1997
* «Arena» at Kuba, Oslo 1998
* KORK, 53 musikere, 53 fotografer, Oslo 2002
* «Arena» at Bislett, Oslo 2002
* Henie Onstad Kunstcenter, Art for Flood Victims 2005
* Motefotografi, Preus Museum, 2012 Aftenposten
* Ullevål Hageby 100 år, Oslo 2017

Kilder
------

* Motefotografi, Preus Museum, 2012, (Aftenposten omtale) -
* Gull Årets vakreste Bøker - Schakendas bakeskole –
*

Eksterne lenker
---------------

* Pål Rødahls hjemmeside